《浮邱社诗上赵縠阳太史宪长 其四》
明代·霍与瑕

晚沐胡然命此楼，上公清暇得优游。弹琴寂静薰风昼，载酒招优白露秋。

野客或来时与坐，邻鸡飞过任追求。因知宰相汪汪度，海阔天空物并收。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。